Paranthodon

***Paranthodon*** je rod z infraradu Stegosauria s jediným druhom **Paranthodon africanus**. Žil v spodnej kriede, pred 145,5 – 136,4 miliónmi rokmi. Druh bol opísaný iba na základe niekoľkých pozostatkov, na dĺžku odhadom meral približne päť metrov a vážil asi 454 až 907&nbsp;kg. Je pravdepodobné, že mal podobne ako jeho príbuzní telo pokryté plátmi a ostňami. 

Druh bol objavený amatérskymi paleontológmi spoločne s&nbsp;ďalšími fosíliami v&nbsp;roku 1845 v&nbsp;Kapsku vo formácii Kirkwood, ktorá je známa početnými nálezmi živočíchov; išlo o&nbsp;prvý objav dinosaura v&nbsp;Afrike a na južnej pologuli. Fosílie boli zaslané Richardovi Owenovi, ktorý väčšinu z&nbsp;nich zaradil do rodu *[[Anthodon]]*. Roku 1909 došiel Robert Broom k&nbsp;záveru, že Owen zmiešal dva druhy dokopy a na základe čeľuste BMNH&nbsp;47338 ho opísal mylne ako druh z&nbsp;rodu *[[Paleoscincus]]*. Nezávisle na ňom pomenoval Franz Nopcsa fosíliu ako *Paranthodon Owenii*. Od roku 1978 je platné pomenovanie *Paranthodon africanus*.

## Opis
vľavo|náhľad|Porovnanie veľkosti paranthodona a človeka
*Paranthodon* bol menším príbuzným väčších stegosauridov, ako bol napríklad *[[Stegosaurus]]*. Tento štvornohý vtákopanvový dinosaurus meral na dĺžku podľa aerického paleontológa Thomasa Holtza okolo päť metrov a vážil 454 až 907&nbsp;kg. Presné rozmery však nemožno s istotou určiť. Ňufák mal pretiahnutý, ale nie extrémne a hore konvexný. Zadná strana medzičeľustné kosti je dlhá a široká a vonkajšie nosné dierky veľké. Časť zachovanej lebky sa podobá lebke stegosaura, jediného stegosaurida, u ktorého sa dochovala väčšina lebečného materiálu, a s ktorým bol *Paranthodon* porovnávaný počas štúdie z roku 1981. Avšak hoci je podobnosť veľká, stegosauridé sa výrazne odlišujú v stavbe zubov: u lebiek štyroch rodov&nbsp;- *Stegosaurus*, *Paranthodon*, *[[Kentrosaurus]]* a *[[tuojiangosaurus]]* - sa u&nbsp;všetkých zuby líšili. 

Horná čeľusť Paranthodona chráni zubný rad (horný zubný oblúk) a tvarom dáva malý priestor na prečnievanie. Zuby Paranthodona majú stredný hrebeň a z každej strany päť menej výrazných hrebeňov. Hrebene sú o&nbsp;podobnej veľkosti, ako mal *Kentrosaurus*, Zuby boli, rovnako ako u&nbsp;všetkých ostatných stegosauridov, na špičkách zaoblené, čo ich odlišuje od zubov ankylosaurov. Rovnako ako *Huayangosaurus*, ale na rozdiel od *Kentrosaura* a *Stegosaura*, mal *Paranthodon* vyvýšený bukálny okraj (ryhu pozdĺž zubného radu). *Paranthodon* pravdepodobne nemal zhryz medzi zubami, čomu svedčí to, že väčšina zubov nebola opotrebovaná, podobne, ako u Huayangosaura. Pretože sú známe iba dva fragmenty stavce, možno u nich pozorovať iba málo anatomických detailov.
náhľad|Lebka dinosaura ''Paranthodon africanus'', zachovaná časť nakreslená bielo, hypotetická sivo.

Je pravdepodobné, že *Paranthodon africanus* mal ako ostatné stegosaury na tele pláty, prípadne i&nbsp;ostne. Nebolo to však preukázané.

## Dejiny a pomenovanie
vľavo|náhľad|Lebka druhu ''Anthodon serrarius'', k&nbsp;ktorému bol Paranthodon pôvodne radený
Roku 1845 objavili dvaja amatérski geológovia William Guybon Atherstone a Andrew Geddes Bain v&nbsp;údolie rieky Bushmans River v&nbsp;Kapsku niekoľko fosílií dinosaurov; jednalo sa o&nbsp;prvý nález dinosaura v&nbsp;Afrike a na celej južnej pologuli. Bain následne v&nbsp;rokoch 1849 a 1853 poslal Richardovi Owenovi niektoré exempláre na identifikáciu druhu. Medzi nimi bola aj&nbsp;horná čeľusť, ktorú Bain označoval ako kapského Iguanodona. Atherstone nález zverejnil v roku 1857, nebola mu však venovaná pozornosť až do roku 1876, keď Owen rad zaslaných vzoriek pomenoval ako *Anthodon serrarius*, teda "kvetinový zub". Do rodu *[[Anthodon]]* zaradil lebku BMNH 47337, časť čeľuste a iných fosílií BMNH 47338 a časť lebky a stavcov BMNH 47337a.

Roku 1909 potom Robert Broom, juhoafrický lekár a paleontológ, navštívil londýnske Prírodovedné múzeum. Tu dospel k&nbsp;záveru, že Owen zmiešal dve rôzne skameneliny: lebku, zuby a čeľuste Pareiasaurov a hornú čeľusť BMNH 47338, ktorá by mala patriť inému druhu. Pre pareiasaury ponechal meno *Anthodon* a sám mylne priradil čeľusť k&nbsp;druhu z&nbsp;rodu *[[Paleoscincus]]* (teda medzi ankylosaury), ktorý o&nbsp;tri roky neskôr pomenoval *Paleoscincus africanus*. 

Franz Nopcsa študujúci vzorku nezávisle na Broomovi takisto dospel k&nbsp;záveru, že by čeľusť mala byť odlíšená a druh pomenoval ako *Paranthodon Owenii* (neskôr došlo k zmene na malé písmeno, teda *owenii*). Rodové meno tohto taxónu bolo zložené z&nbsp;latinského **, znamenajúce *podobný*, *blízko* alebo *vedľa* a rodu *Anthodon*, druhové meno potom vychádzalo z&nbsp;Owenovho priezviska. V&nbsp;roku 1978 Walter Coombs pomenoval druh ako *Paranthodon africanus*. Názvy *Palaeoscincus africanus* a *Paranthodon owenii* sa tak stali synonymami. Ďalším synonymom pre druh je staršie pomenovanie *Anthodon serrarius*.

Holotyp BMNH 47338 bol objavený vo vrstve Kirkwood medzi chronostratigrafickými stupňami berias a skorým valanginom. Tvorený je hornou čeľusťou so zubami, časťou medzičeľuste a niekoľkými zubami, pravdepodobne z&nbsp;dolnej čeľuste. Štúdia z roku 2018 k nim navyše priradila niekoľko fragmentálnych pozostatkov stavcov. K&nbsp;vzorke môže byť ešte priradený BMNH 4992 vrátane zubov, avšak v&nbsp;roku 2008 boli priradené neurčenému stegosaurovi. Štúdia z roku 2018 (Raven & amp; Maidment) navyše určila, že zuby postrádajú niektoré typické znaky stegosaura a priradila je neurčitému druhu skupiny thyreophora.

Dvaja výskumníci Lee Hall a Mark Goodwin opísali v roku 2011 dve časti zubov pochádzajúce z etiópskej formácie Mugher mudstone ako zuby Paranthodona, no dôvody pre tento opis neboli diskutované. Mugher mudstone patrí medzi bohaté fosílne náleziská, bolo tu nájdených množstvo pozostatkov dinosaurov z rôznych skupín. Spoločne s Tendaguru ide o najväčšiu a najúplnejšie africké nálezisko fosílií dinosaurov z neskorej jury.

## Klasifikácia

Rod *Paranthodon*, obsahujúci jeden druh *Paranthodon africanus*, bol najprv Broomom opísaný ako *Palaeoscincus africanus* a zaradený medzi ankylosaury. Nopcsa klasifikáciu zmenil a preradil Paranthodona medzi Stegosaura, pretože mu ich najviac pripomínal. Táto klasifikácia sa však dočkala ďalšej úpravy v&nbsp;roku 1978, keď Coombs rod naďalej ponechal medzi ankylosaurami, v zhode s&nbsp;Broomom. Následné preskúmanie Galtona a Coombsa o tri roky neskôr však znova potvrdilo Nopcsovu klasifikáciu a určilo Paranthodona ako stegosaurida zo spodnej kriedy. 

V&nbsp;roku 2010 bola vykonaná analýza takmer všetkých Stegosaura, v ktorej bol rod *Paranthodon* postavený mimo čeľaď Stegosauridae, spoločne s&nbsp;rodmi *[[Tojiangosaurus]]*, *[[Huayangosaurus]]*, *[[Chungkingosaurus]]*, *[[Jiangjunosaurus]]* a *[[Gigantspinosaurus]]*. Pri vybratí Gigantspinosaura a Jiangjunosaura, u ktorých nebol dostatok údajov pre dostatočne stabilnú definíciu rodu/druhu, spresnené výsledky naznačovali, že *Paranthodon* je sesterským rodom k&nbsp;rodu *Tuojiangosaurus*. V roku 2018 bola publikovaná celková revízia systematiky druhu *P. africanus*. Podľa nej bol *Paranthodon* zoskupený s&nbsp;rodmi *Tuojiangosaurus*, *Huayangosaurus* a *Chunkingosaurus* ako bazálna línia pravých stegosaurov. Kladogram sprevádzajúce túto analýzu je uvedený nižšie. Ďalšie analýzy potvrdili, že je *Paranthodon* príbuzný s&nbsp;Tuojiangosaurom, Loricatosaurom a Kentrosaurom v&nbsp;podčeľade Stegosaurinae.

## Paleoekológia
*Paranthodon africanus* bol prvou odkrytou fosíliou vo formácii Kirkwood. Oblasť sa začala vytvárať vo vrchnej jure až spodnej kriede, s najstaršími ložiskami pred 145,5 miliónmi rokmi. Najmladšie horniny, ktoré sa vytvorili vo valanžine, sú staré 130 miliónov rokov. V&nbsp;oblasti bol nájdený rad živočíchov, napríklad krokodíly, hatériotvaré, žaby a korytnačky. Väčšinou sа však zachovali úlomky kostí alebo zuby. Z&nbsp;dinosaurov sa tu ďalej vyskytovali napríklad *[[Nqwebasaurus]]* alebo titanosauridi a veľa vtákopanvových, popri Paranthodonovi aj napríklad čeľaď Hypsilofodony. Hojne tu žili tiež sauropódi. Špecifická časť formácie, kde boli nájdené fosílie stavovcov, bola datovaná do obdobia pred 139 až 131 miliónmi rokov.

## Referencie

## Literatúra
* 
* 

## Iné projekty

## Externé odkazy
* 

## Zdroj

Kategória:Vtákopanvové dinosaury
Kategória:Kriedové dinosaury
Kategória:Dinosaury z Afriky